Eide kirke (Grimstad)

Eide kirke er en korskirke fra 1795 i Grimstad kommune i Agder.

Kirken skal være stedets tredje. Den ble for det meste oppført i 1795 og tatt i bruk året etter, men ble ikke ansett som fullført før i 1807. Formelt innviet ble den først den 17. juli 1825.

Mye av malerarbeidet i kirken ble i sin tid utført av Guttorm Persen Eftestøl, som også har laget prekestolen. Som i mange kirker har man malt over det gamle, for så å restaurere kirken et stykke utpå 1900-tallet. Noe av inventaret er overført fra de tidligere kirkene.

Rester av konstruktive deler fra en eldre kirke ble under restaureringen funnet under gulvet. Disse stammer fra en stavkirke og er av eik.  

På kirkegården er det et minnesmerke for de fallende nordmenn under 2. verdenskrig.  

 Referanser 

 Litteratur 





 Eksterne lenker 



Kategori:Kirker i Grimstad
Kategori:Kirker i Vest-Nedenes prosti
Kategori:Kulturminner i Grimstad
Kategori:Religiøse byggverk fra 1795
Kategori:1795 i Norge
Kategori:Korskirker i Norge